Tiltalt for overtrædelse af spirituskørsel efter færdselslovens § 117, jf. § 53, stk. 1, jf. § 54, stk. 1, nr. 2. Påstand om konfiskation samt frakendelse af førerretten
Ret: Retten på Bornholm (1. instans)
Faggruppe: Straffesag — Øvrige straffesager
Sagsemner: Færdsel;

RETTEN PÅ BORNHOLM

Udskrift af dombogen

D O M

afsagt den 2. marts 2021

Rettens nr. 1-53/2021
Politiets nr. 2200-80201-00039-20

Anklagemyndigheden
mod
Tiltalte
CPR nr.

Anklageskrift er modtaget den 1. februar 2021.

Tiltalte er tiltalt for overtrædelse af

1.
spirituskørsel efter færdselslovens § 117, jf. § 53, stk. 1,
ved den 8. december 2020 ca. kl. 22.50 at have ført personbil med Reg. nr.
ad Zahrtmannsvej i Rønne, efter at have indtaget spiritus i et så-dant omfang,
at alkoholkoncentrationen i blodet under eller efter kørslen oversteg 0,5
promille.

2.
overtrædelse af færdselslovens § 117, jf. § 54, stk. 1, nr. 2,
ved samme tid og sted som beskrevet i forhold 1 at have ført personbilen, ef-
ter at have indtaget det bevidsthedspåvirkende stof tetrahydrocannabinol
(THC), som er klassificeret som farlig for færdselssikkerheden, jf.
justitsmini-steries bekendtgørelse om klassificering af
færdselssikkerhedsfarlige stoffer, i et sådant omfang at værdien af den aktive
komponent i blodet under eller ef-ter kørslen oversteg 0,001 mg THC pr.
kilogram blod og som ikke var indta-get i henhold til lovlig recept

Påstande

Anklagemyndigheden har nedlagt påstand om frihedsstraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, bortset fra lille knallert, og
at frakendelsen skal ske ubetinget i 3 år, jf. færdselslovens § 126, stk. 1, nr.
1, jf. § 128.

Std 75272



side 2

Anklagemyndigheden har påstået konfiskation af personbil med Reg. nr. hos
tiltalte, jf. færdselslovens § 133a, stk. 2.

Tiltalte har erkendt sig skyldig.

Sagens oplysninger

Der er afgivet forklaring af tiltalte, der støtter tilståelsen.

Forklaringen er lydoptaget og gengives ikke i dommen.

Der blev den 10. december 2020 kl. 23.15 taget en blodprøve fra tiltalte. I
blodprøven blev der fundet en mindsteværdi på 2,09 promille alkohol.

Der blev den 10. december 2020 kl. 23.15 taget en blodprøve fra tiltalte. I
blodprøven blev der påvist stoffet tetrahydrocannabinol med en koncentrati-
on på 0,0014 mg/kg.

Tiltalte har om sine personlige forhold oplyst, at han har fast arbejde, og at
han er villig til at udføre samfundstjeneste, samt at han finder sig egnet
hertil.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 20 dage og en bøde på 6.000 kr., jf. færdsels-
lovens § 117, jf. § 53, stk. 1 og § 54, stk. 1, nr. 2.

Tiltalte har erklæret sig villig til at udføre samfundstjeneste.

På baggrund af det af tiltalte oplyste om sine personlige forhold gøres dom-
men betinget, med de vilkår, der er anført nedenfor, jf. straffelovens § 62 og
§ 63, jf. § 56, stk. 1. Tiltalte skal herunder udføre ulønnet samfundstjeneste i
40 timer.

Tiltalte skal betale en tillægsbøde på 6.000 kr., jf. straffelovens § 64,  jf. § 58,
stk. 2.

Forvandlingsstraffen fastsættes som nedenfor bestemt.

Tiltalte frakendes retten til at føre motordrevet køretøj, hvortil der kræves
kørekort, bortset fra lille knallert, i 3 år fra endelig dom, jf. færdselslovens §
126, stk. 1, nr. 1, jf. § 128.

Retten tager påstanden om konfiskation til følge, jf. færdselslovens § 133 a,



side 3

stk. 2.

Thi kendes for ret:

Tiltalte skal straffes med fængsel i 20 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

2. Tiltalte skal inden for en længstetid på 4 måneder fra endelig dom udfø-re
ulønnet samfundstjeneste i 40 timer.

3. Tiltalte skal være under tilsyn af Kriminalforsorgen i prøvetiden.

Tiltalte skal betale en samlet bøde på 12.000 kr.

Forvandlingsstraffen for bøden er fængsel i 10 dage.

Tiltalte skal frakendes retten til at føre motordrevet køretøj, hvortil der kræ-
ves kørekort, bortset fra lille knallert, i 3 år  fra endelig dom.

Hos tiltalte konfiskeres personbil med Reg. nr..

Tiltalte skal betale sagens omkostninger.

Dommer